Ra lesi na turaganilewa mera vakabulai ira na Isireli (11-23)
2 E lako cake mai Kilikali+ na agilosi i Jiova+ me lako i Pokimi, e kaya: “Au kauti kemuni cake mai Ijipita meu kauti kemuni ina vanua au bubuluitaka vei ira na tukamuni.+ Au tukuna tale ga, ‘Au na sega ni beca na noqu veiyalayalati kei kemuni.+2 O kemuni, moni kua ni veiyalayalati kei ira na lewenivanua qo,+ moni basuka na nodra icabocabonisoro.’+ Ia oni sega ni rogoca na domoqu.+ Na cava oni cakava kina qo?3 Oya na vuna au kaya tale ga kina, ‘Au na sega ni cemuri ira e matamuni,+ era na coriti kemuni,+ ena bacani kemuni na nodra kalou.’”+4 Ni tukuna oti ga na vosa qori na agilosi i Jiova vei ira taucoko na Isireli, era qai tagi vakadomoilevu na tamata.5 Era mani vakayacana na vanua oya me o Pokimi,* era vakacaboisoro e kea vei Jiova.6 Ni tukuna ga o Josua vei ira na lewenivanua mera lako, era dui lako sara na Isireli ina nodra ivotavota mera taukena na vanua.+7 Era qaravi Jiova tiko ga na tamata ena gauna taucoko i Josua kei na nodra gauna taucoko na qase era bula tiko ni sa mate o Josua, era raica tale ga na cakacaka veivakurabuitaki kece i Jiova ena vukudra na Isireli.+8 E qai mate o Josua na luvei Nuni, na tamata i Jiova ni sa yabaki 110.+9 Era buluti koya ga ena vanua e tiko kina na nona ivotavota e Timinacaeresi+ ena veiulunivanua e Ifireimi, ena vualiku ni Ulu i Keasi.+10 Na itabatamata kece oya era davo vata kei na nodra qase,* e tubu tale mai e dua na itabatamata me taravi ira era sega ni kilai Jiova se na ka e cakava vei ira na Isireli.11 Era cakava na ka ca na Isireli ena mata i Jiova, era qaravi ira na Peali.+12 Era mani biuti Jiova na Kalou i tukadra a kauti ira tani mai na vanua o Ijipita.+ Era muria eso tale na kalou, na nodra kalou na lewe ni veivanua era tiko wavoliti ira,+ era cuva vei ira ra qai vakacudrui Jiova.+13 Era biuti Jiova mera qaravi Peali kei na ivakatakarakara kei Asetoreci.+14 E waqa mai na cudru i Jiova vei ira na Isireli, e mani soli ira vei ira na dauvakacaca mera vakacacani ira.+ E volitaki ira e ligadra na kedra meca era tiko wavoliti ira,+ era sega ni valuta rawa na kedra meca.+15 Na vanua kece era lakova e saqati ira na liga i Jiova ni kauta yani vei ira na ca,+ me vaka ga e tukuna o Jiova, me vaka e bubuluitaka vei ira o Jiova.+ Era rarawa vakalevu kina.+16 E mani lesia o Jiova eso na turaganilewa mera vakabulai ira mai na ligadra na vakacacani ira.+17 Ia era sega mada ga ni vakarorogo vei ira na turaganilewa, era saqamua ga kei na so tale na kalou ra qai cuva vei ira. E totolo ga nira gole tani mai na sala era muria na tukadra era talairawarawa ina ivakaro i Jiova.+ Era sega ni muria qori.18 Ni lesia vei ira o Jiova eso na turaganilewa,+ o Jiova e tokona na turaganilewa qai vakabulai ira mai na ligadra na kedra meca ena nona gauna taucoko na turaganilewa. E lomani ira o Jiova+ nira vutugu baleti ira na dau vakasaurarataki ira+ kei ira na vakararawataki ira.19 Ia ni mate na turaganilewa, sa qai ca tale na nodra ivalavala, e ca sara ni vakatauvatani kei na tukadra nira muria eso tale na kalou, era qaravi ira, era cuva vei ira.+ Era sega ni biuta na nodra ivalavala kei na nodra domoqa.20 E qai waqa mai na cudru i Jiova vei Isireli,+ e kaya: “Ni beca na matanitu qo na noqu veiyalayalati+ au vakaroti tukadra kina ra qai sega ni muria na noqu vosa,+21 au na sega sara ni cemuria e matadra e dua vei ira na matanitu e vakavoca tu o Josua ni sa mate.+22 Me laurai kina se ra na dei tiko ga na Isireli ena ivalavala i Jiova+ nira muria me vaka ga era vakayacora na tukadra.”23 E mani vakadonuya o Jiova mera tiko ga na veimatanitu qori. E sega ni cemuri ira totolo, e sega tale ga ni soli ira ena liga i Josua.
fij_Latn fij_Latn